Vermiste Brackenfell-man gevind | Maroela Media
Anton Steenkamp (26), die man van Brackenfell wat vermis geraak het nadat hy Vrydagaand by sy huis weg is, is opgespoor.
Steenkamp is Saterdag as vermis by die polisie aangemeld nadat hy Vrydag omstreeks 19:00 by sy huis in Proteahoogte weg is om werkers in Bellville-Suid te gaan aflaai en nie weer teruggekeer het nie. Sy selfoon was ook afgeskakel nadat daar na hom begin soek is.
ŉ Grootskaalse soektog na Steenkamp is van stapel gestuur en sy foto is wyd op sosiale media versprei saam met ŉ versoek dat mense vir hom op die uitkyk moet wees.
Arnold Loois, Steenkamp se oom, het aan Maroela Media bevestig dat Steenkamp omstreeks 13:00 Maandag weer by die werk opgedaag het. Hy is ongedeerd. “Daar was ŉ kwessie gewees waar hy nie die geleentheid gehad het om te bel nie, maar hy was nie in gevaar nie. Hy is veilig tuis,” het Loois gesê.
Hy wou nie verder uitbrei oor waar Steenkamp hom bevind het nie.
Dankie Here dat hy veilig is.
Hy was nog nooit in gevaar nie. Simpel mens wat aandag gesoek het. KLAAR
Sal nie vrae vra nie, net dankbaar hy is nie nog ‘n statistiek nie!
In vandag se tyd doen mens nie meer die goed omdat jy bietjie unhappy is of net sekerheid wil kry nie. Indien jy dit doen laat weet ten minste jou ouers of skoonouers, jy kan net whattsapp en dan jou foon afsit. Dit is nie regverdig om gou werkers af te laai en dan 3dae later terug te kom nie. Sulke stoutstreke is ook uit, ek weet van ‘n hele paar wat al gaan rugby kyk het en vir 2-3 dae onbereikbaar was, maar dit was voor selfone en moorde. Jy skuld werklik elke familie lid en ons wat vir jou gebid het’n groot verskoning.
Baie bly hy is ongedeerd, in vandag se tyd maak mens nie sulke grappe nie, praat eerder met iemand en gaan soek hulp indien nodig. Dink net wat moes sy mense na aan hom deurgaan.
Seker n skelmpie geselskap gehou vir die naweek.
Sulke gevalle moet die mense vervolg word daar word kosbare tyd en manskappe hieraan bestee wat beter aangewend kon word.
Maddi · 2 jaar gelede
Stem ?%….straf hulle!
Dit is nou n mors van simpatie ek stel voor gemeenskapsdiens vir sy straf
Ek stem. Ons leef in 2017 waar enige vorm van tegnologie beskikbaar is én hy was nie in gevaar nie, maar hy kon vir drie dae nie sy familie kontak nie?
Hy het net aandag gesoek
Dieselfde as die meisie wat kamstig aangeval was hier in Protea Hoogte, Brackenfell. Wonder of hulle nie mekaar ken nie…………..
Hy was nie gevind nie, hy het self opgedaag. Groot verskil.
Wolf wolf hoe laat is dit? · 2 jaar gelede
Dankie, DAT hy veilig is!
Dis jammer mense wil simpatiek wees met so ‘n geval, net om te se dis ‘n gemors van simpatie…regtig????…. Moet dan NOOIT simpatie gee as iets nie uitdraai soos jy gedink het nie. En moet ook nie sommer net aanames maak nie. Dalk wil hy nie praat oor wat hy oorgekom het nie OMDAT hy NIE simpatiek soek nie